राजा पूर्ण शाहपछि उनका जेठा छोरा राजा छत्र शाह गोरखाका राजा भए तर उनको राज्यकाल छोटो समय मात्र रह्यो । यसैले गर्दा धेरै काम गर्न पाएनन् । बुबा पूर्ण शाहबाट जितेको बारपाकको एक भाग सिमजुङ्गमा उठेको विद्रोहलाई भने छत्र शाहले शान्त पारे । उनी उत्साही भए र उनले नेपाल खाल्डोमा आक्रमण गरी त्यसलाई जित्ने लक्ष्य लिए । वि.सं.१६६६ मा राजा छत्र शाहले नगरा बनाउन लगाए र हात्तीमा चढी दुईतिर नगरा झुण्ड्याइ लड्न जाने लक्ष्य लिए । तर चाँडै नै उनको स्वर्गारोहण भएकोले उक्त इच्छा पूरा हुन सकेन ।
